CELEX: C2007/283/10
Language: et
Date: 2007-11-24 00:00:00
Title: Kohtuasi C-372/07: Eelotsusetaotlus, mille esitas Supreme Court (Iirimaa) 6. augustil 2007  — Nicole Hassett ja Cheryl Doherty/The Medical Defence Union Limited and MDU Services Limited versus Raymond Howard ja Brian Davidson

24.11.2007   
            
            
               ET
            
            
               Euroopa Liidu Teataja
            
            
               C 283/6
            
         Eelotsusetaotlus, mille esitas Supreme Court (Iirimaa) 6. augustil 2007 — Nicole Hassett ja Cheryl Doherty/The Medical Defence Union Limited and MDU Services Limited versus Raymond Howard ja Brian Davidson
   (Kohtuasi C-372/07)
   (2007/C 283/10)
   Kohtumenetluse keel: inglise
   Eelotsusetaotluse esitanud kohus
   Supreme Court, Iirimaa
   Põhikohtuasja pooled
   
      Hageja: Nicole Hassett ja Cheryl Doherty/The Medical Defence Union Limited and MDU Services Limited
   
      Kostja: Raymond Howard ja Brian Davidson
   Eelotsuse küsimused
   Kui arstid asutavad ühe liikmesriigi õiguse kohaselt kutseala vastastikuseid huve kaitsva organisatsiooni, mille eesmärgiks on anda abi ja maksta hüvitist selles ja teistes liikmesriikides asjaomasel kutsealal tegutsevatele liikmetele, ning kui selle abi või hüvitise andmine oleneb asjaomase ühingu nõukogu poolt põhikirja kohaselt ja absoluutse diskretsiooniõigusega tehtud otsusest, võib menetlust, millega teises liikmesriigis tegutsev arst on vaidlustanud põhikirja eelnimetatud sätte alusel võetud otsuse, millega keeldutakse sellele arstile abi või hüvitise andmisest, sel alusel, et ühing on rikkunud tema lepingust või muid seadusest tulenevaid õigusi, pidada menetluseks, mille esemeks on ühingu organi otsus nõukogu 22. detsembri 2000. aasta määruse (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (1) artikli 22 lõike 2 tähenduses, mistõttu selle liikmesriigi kohtutel, kus on ühingu asukoht, on ainupädevus?
   
      (1)  Nõukogu 22. detsembri 2000. aasta määrus (EÜ) nr 44/2001 kohtualluvuse ja kohtuotsuste täitmise kohta tsiviil- ja kaubandusasjades (EÜT L 12, lk 1; ELT eriväljaanne 19/04, lk 42).